**Beslutningsreferat fra møde No.8 i DAN MALDI ToF – MS gruppen afholdt på Det Nationale Forskningscenter for Arbejdsmiljø, Lersøpark Alle 105, 2300 København Ø 12.10.2017.**

Mødedeltagelse: Anne Mette Madsen, Margit Wagtberg Frederiksen Thøger Gorm Jensen, Rimtas Dargis, Claus Østergaard, Michael Pedersen, Christian S. Jensen, Kurt Fuursted, Monja Hammer, Ditte Find, Jens Jørgen Christensen.

Afbud: Niels Nørskov-Lauritzen, Philip Thomsen, Tove Frandsen

Referent: Thøger Gorm Jensen, Jens Jørgen Christensen

Dagsorden:

1. Status og videre forløb omkring typning af Serratia stammer
2. Ordinært møde i DSKM arbejdsgruppen

Ad 1)

1. Thøger gennemgik de indhentede resultater for de sidst udsendte 12 Serratia stammer hvoraf 4 var fra et tidligere blodpose udbrud i DK. SNP analyse viste de 4 stammer tæt på identiske, mens de resterende havde varierende fylogenetisk distance til de 4 stammer og 3 andre stammer var rimeligt tæt beslægtede. MS undersøgelser fra alle deltagende laboratorier var i overensstemmelse med SNP data for de 4 identiske stammer på nær fra et sted hvor 2 af stammerne ikke umiddelbart var rubriceret som værende identisk med de 2 øvrige stammer fra udbruddet. MS fylogeni var ikke konsistent for de øvrige stammer; et laboratorium havde dog de 3 SNP beslægtede stammer som værende evt. beslægtede.
2. Det besluttedes at sammenskrive de 2 foretagne Serratia MS bestemmelser (15+12 stammer) mhp på publikation. Primært Thøger havde udarbejdet poster til NSCMID mødet på Færøerne som kan danne baggrund for det videre skriveri. Thøger og Claus vil gerne lave udkast. Forfattergruppen til dette manus er de personer der har deltaget i foretagne stamme undersøgelser.
3. Fremtidige mulige Serratia stamme-aktiviteter diskuteredes. Brug af flere kalibreringspeaks over spektret før vurdering og vurdering af andre laboratoriers spektra blev omtalt.
4. Michael og Ditte omtalte 1) IR Biotyper Til brug ved subtypning. Mulig præsentation af opnåede resultater ved næste møde. 2) Staphylococcus argentius problematikken som gruppen meget gerne ville arbejde videre med som et nationalt identifikationsprojekt, hvis baglandet i Hvidovre og Odense giver grønt lys. Michael og Thøger vil gerne sende spektra/stammeeksempler efter henvendelse.

Ad 2)

1. Referatet fra sidste møde kort refereret og nu på DSKM hjemmesiden. Netværksmødet i Stockholm afholdes 29.-30.01.2018 (indbydelse vedhæftet). Der fandtes behov for ekstra MALDI MS møde i foråret (på Statens Serum Institut 08.05.2018 12.30-15).
2. En igangværende aktivitet er udarbejdelse af retningslinier ved validering og verifikation. Se venligst referater fra møderne 5 og 6 samt medsendte eksempel udarbejdet af Christian Salgaard Jensen. Den tidligere fordeling vil søges konkretiseret (Thøger). Der arbejdes videre med retningslinierne ved næste møde.

Næste møde 08.05.2017 kl 12,30-15 på Statens Serum Institut. Mødet afsluttedes med rundvisning på Det Nationale Forskningscenter for Arbejdsmiljø.